{ વર્ષ 1914માં કાનજી દ્વારકાદાસ પ્રથમ વાર શ્રીમતી એની બેસન્ટને મુંબઇમાં મળ્યા. તેઓ ગાંધીજીને 1917માં મળ્યા. એની બેસન્ટે સ્થાપેલી હોમરૂલ લીગમાં સક્રિય બનેલા કાનજીભાઇ ચંપારણના સત્યાગ્રહ પછી ગાંધીજીને લગભગ રોજ મળતા રહ્યા. તેઓ ક્યારે પણ ગાંધીજીની જાદુઇ અસરમાં ન જ આવ્યા. એમણે કદી પણ કૉંગ્રેસમાં જોડાવાનું ઉચિત ન માન્યું. એમણે પોતાના રાજકીય અને આદ્યાત્મિક ગુરુ તરીકે શ્રીમતી એની બેસન્ટનો જ પ્રભાવ ઝીલ્યો.